Glosofobia

Glosofobia (kwa Kiingereza: glossophoby) ni hofu au dukuduku la kuzungumza hadharani.  

Neno glosofobia linatokana na maneno ya Kigiriki γλῶσσα glōssa, likimaanisha ulimi na φόβος phobos, hofu.

Kitendo cha kuongea hadharani, iwe ni mbele ya kundi la watu wasiojulikana au mbele ya kundi la marafiki, ndio sababu inayompa wasiwasi mzungumzaji. Mzungumzaji anaweza kuongea bila matatizo mbele ya kundi la watu asiowajua, lakini akashindwa kuongea mbele ya marafiki au familia na kinyume chake. Baadhi huongea bila matatizo mbele ya kundi dogo na wengine hufanya hivyo mbele ya kundi kubwa.

Utafiti
Utafiti uliofanywa kwenye Chuo Kikuu cha Tennessee Knoxville unaonyesha hali hii hutokana na wasiwawasi na hofu na hisia ya kutotulia.

Inakadiriwa kuwa alimia 75 ya watu wote huwa na kiwango fulani cha wasiwasi wanapozungumza hadharani. Hali hii isipopatiwa suluhisho huweza kudhuru ubora wa maisha, malengo ya ajira na maeneo mengine. Kwa mfano, malengo ya kielimu yanayohitaji kuzungumza hadharani yanaweza yasifikiwe. Hata hivyo, si wale wote wenye tatizo hili wanashindwa kukamilisha malengo ya ajira.

Utafiti uliofanywa na Garcia-Lopez, Diez-Bedmar na Almansa-Moreno umeonyesha kuwa wanafunzi waliowahi kufunzwa jinsi ya kuzungumza hadharani wanaweza kuwa walimu wa wanafunzi wengine kuwasaidia kuimarisha uwezo wao wa kuongea hadharani.

Kama Garcia-Lopez (2013) alivyotambua, dalili zake zinajumuisha kuongezeka kwa mapigo ya moyo, kukauka kwa mdomo, kupanuka kwa mboni za jicho, kutoka jasho, kutetemeka n.k. Dalili hizo huweza kuzuiliwa au kupungunzwa kwa kutumia dawa.

 Msaada na tulizo 
Kozi za kuzungumza hadharani au mashirika kama vile Australian Rostrum, Toastmasters International, POWERtalk International, na Association of Speakers Clubs huweza kusaidia watu kupunguza wasiwasi. Baadhi ya watu hutumia dawa kama vile beta blocker.

Wakati mwingine, wasiwasi huweza kupunguzwa kama mzungumzaji atajitahidi kutopambana na wasiwasi wake. Mzungumzaji anaweza kupunguza wasiwasi pia kama anafahamu vyema mada anayozungumzia. Inashauriwa pia mzungumzaji afanye mazoezi ya kuongea mbele ya kundi dogo la watu. Zaidi ya hiyo, mzungumzaji anaweza kuzungumza huku akiwatazama watu wanaosikiliza kwa makini na kiurafiki. 

 Marejeo 

Bibliografia
 Rothwell, J. Dan. In The Company of Others: An Introduction to Communication. New York: McGraw Hill, 2004.

Jamii:Saikolojia